Kurżità. Il-kelma annimal daħlet fil-Malti mill-Isqalli annimali li tnisslet mil-Latin animalis , minn anima , nifs, ruħ. L-annimali, mela, huma l-ħlejjaq li jieħdu n-nifs, li għandhom ruħ. Il-pjanti wkoll jieħdu n-nifs, billi jieħdu xi gassijiet mill-atmosfera u jerħu xi oħrajn. Imma dan il-proċess ma narawhx bħalma naraw kelb jew qattus jieħu n-nifs. B'hekk, annimal baqgħet tintuża għall-ħlejjaq li narawhom jieħdu n-nifs. nagħma Din hi l-kelma Maltija għall-ostrich, l-akbar tajra li ma ttirx. In-nagħma magħrufa li l-istonku tagħha jġerragħ anki ġebel u ċagħak żgħir. Fil-fatt, xi ħadd li jiekol x'jiekol xejn ma jagħmillu d-deni n għidu li għandu stonku ta' nagħma . Ngħidu wkoll għandu ġuħ ta' nagħma għal min ikollu ġuħ kbir, u jiekol kemm jiekol donnu ma jixba' qatt. Bilħaqq, waħda nagħma , ħafna nagħam , bħal nagħġa u nagħaġ . Ġejja mt-Taljan bue , gendus, u marino , tal-baħar, u tirreferi għas-seal, anzi l-monk seal tal-Mediterran, ħlejqa li qiegħda f'periklu ta' estinzjoni. Tissejjaħ ukoll foka jew ħaruf il-baħar . Ngħidu jorqod daqs bumerin għal min jorqod fit-tul u fil-fond ħafna, għax i l-bumerin iħobb jintelaq u bla ma trid taħsbu li jkun rieqed il-ħin kollu. Dorbies jew durbies hi kelma antika għall-iljun, ir-re tal-annimali. L-espressjoni ras ta' dorbies nużawha għal xi ħadd li jkollu xagħru goff u mqanfed. Bħal dorbies għandna kliem ieħor li għoddu ntesa għax ħadlu postu kliem mill-Isqalli jew mit-Taljan, fosthom dib li flokha nużaw lupu , u debb li ħaditilha postha ors . U kif qed insemmu l-iljun, kont taf li kamaleonte fl-aħħar mill-aħħar ġejja mill-Grieg tal-qedem chamaileon , magħmula minn chamai , tal-art jew nanu, u leon, iljun? Nużawha għal min ikollu moħħu jilħaqlu, ġurdien xiħ, min ma tidħakx bih kif ġieb u laħaq. Il-kelma ġejja mit-Taljan macacco , tip ta' xadina li tgħix f'diversi partijiet tad-dinja, bl-Ingliż macaque . Il-ħelwa hi li bit-Taljan macacco tintuża għal xi ħadd injorant. Imma bil-Malti tfisser bil-maqlub. daqquqa Għal min ikun burdata tajba ngħidu Illum bid-daqquqa . U għal min ma jkunx jista' jieqaf jogħxa u jfaqqa' d-daħk ngħidu Tatu d-daqquqa (jew id-duqqaqa ). Imma ftit jafu li d-daqquqa hi tip ta' tajra (bil-Malti magħrufa wkoll bħala sultan il-gamiem u daqquqa kaħla , bl-Ingliż common cuckoo ) li jgħidu li l-għajta tagħha tixbah id-daħk tagħna l-bnedmin. Immarka lil xi ħadd li jħobb l-annimali jew qisu annimal
5 kelmiet annimaleski